Κάποια συμπεράσματα..
•    Τους προηγούμενους αιώνες  (πριν τον εικοστό) η γυναίκα και ο άντρας είχαν διαφορετικούς ρόλους. Ο ρόλος της γυναίκας ήταν παθητικός, δεν είχε προσωπική ζωή και  καθόταν συνέχεια στο σπίτι με την μόνη της υποχρέωση να προσέχει τα παιδιά τον άντρα και τους παππούδες. Ενώ ο ρόλος του άντρα ήταν ηγετικός, πήγαινε για δουλειά έτσι ώστε να φέρει χρήματα στο σπίτι. Ο άντρας είχε πάντα τον πρώτο λόγο ενώ η γυναίκα το μόνο που έκανε ήταν το να τον υπακούει, χωρίς να έχει το θάρρος να του αντιμιλήσει.  

•    Από όλα όσα διαβάσαμε προκύπτει το στερεότυπο σύμφωνα με το οποίο  οι άντρες είναι ικανοί, έξυπνοι και επιθετικοί , ενώ οι γυναίκες  αδύναμες , φλύαρες και παθητικές.
· Ο θεσμός της προίκας δεν είχε καμία θετική συνέπεια στην ζωή της γυναίκας. Υπήρξε θεσμός του οποίου το κοινωνικό περιεχόμενο, οι επιπτώσεις στις οικογένειες  και στις διαπροσωπικές σχέσεις καθήλωναν και κατέστρεφαν ψυχικά και οικονομικά ολόκληρες κοινωνίες.
Σήμερα ο θεσμός της προίκας έχει τυπικά και ουσιαστικά καταργηθεί. Διατηρείται μεν υπό άλλες μορφές που δεν έχουν να κάνουν μόνο με τις υποχρεώσεις της γυναίκας. «Προίκα» δίνει και ο άνδρας με τις ικανότητες και την προσφορά του σε είδος και σε χρήμα. Αλλά ως θεσμός η προίκα ήταν καταδικασμένη να εκλείψει κάποια στιγμή  και για το λόγο ότι και ο άνδρας έχει πάψει πια να αντιμετωπίζει με τόσο φόβο και τόση δυσπιστία, όσο άλλοτε, τον γάμο (αντιθέτως τον επιδιώκει) και επειδή επίσης εκλείπει ο τύπος της άεργης κυρίας που δικαίωνε τη διατήρηση του αναχρονιστικού θεσμού. Σήμερα η γυναίκα έχει ενεργό ρόλο στην κοινωνία και μεγαλουργεί σε όλα τα επίπεδα (πολιτικό, επιστημονικό κ.λπ.) και διεκδικεί ίση μεταχείριση και θέση στο χώρο εργασίας.  Το ότι διατηρείται ακόμη σε κάποιες κλειστές επαρχιακές κοινωνίες, αυτό είναι μάλλον κάποια εξαίρεση.

· Όπως  μπορούμε  εύκολα να διαπιστώσουμε ύστερα απ ό μία έρευνα ο έρωτας είναι ένα συναίσθημα που με τον ένα ή τον άλλο τρόπο αλλάζει τη ζωή κάθε ανθρώπου. Χαρακτηρίζεται από έντονα συναισθήματα άλλοτε χαράς άλλοτε λύπ ης και
μερικές φορές προξενεί πάθη και τραγικότητα στη ζωή του
καθενός μας . Το δυνατό αυτό συναίσθημα, οι περιπλοκές, τα εμπόδια που συχνά συνοδεύουν τον έρωτα και οι συνέπειες που ακολουθούν είναι που πάντα ενέπνεαν και
συνεχίζουν να εμπνέουν τους π άντες κυρίως όμως τους καλλιτέχνες, συγγραφείς και ζωγράφους. Στη θεματική ενότητα : Τα φύλα στη λογοτεχνία  διαβάσαμε για  ιστορίες αγάπης και ερωτικά σκιρτήματα που εκδηλώθηκαν πολύ νωρίς –από τα αρχαία ήδη χρόνια- ( για παράδειγμα στην αρχαία τραγωδία)
και μέχρι και σήμερα διαβάζουμε βιβλία και παθιαζόμαστε με ταινίες  όπου συμμετέχουν ρομαντικοί ήρωες οι οποίοι με κάθε τρόπο προσπαθούν να διεκδικήσουν ένα μερίδιο στην αγάπη .Η δύναμη λοιπόν του έρωτα είναι διαχρονική, δε σταματά να ασκεί την επιρροή της σε καμιά εποχή, αν και και με την πάροδο του χρόνου παίρνει άλλη μορφή Παραμένει όμως πάντα  μια μοναδικής σφοδρότητας εμπειρία που αλλάζει τη ζωή του ανθρώπου περισσότερο απ ό  άλλες (εμπειρίες). Όταν κανείς είναι ερωτευμένος η κάθε μέρα του φαίνεται διαφορετική διαφορετική και το κάθε συμβάν εξαιρετικό, όπως άλλωστε διαπιστώνουμε από τις πηγές μας Είναι μια πηγή πρωτόγνωρων συναισθημάτων ο έρωτας και γενεσιουργός δύ-ναμη κάθε επικείμενης αλλαγής Μας ωριμάζει και μας δίνει μια γεύση από την έννοια της πραγματικής ζωής.

· Ο ρόλος της μητέρας στην οικογένεια σήμερα έχει αλλάξει σημαντικά σε σχέση με το χθες. Η γυναίκα του σήμερα είναι πολύ διαφορετική από τη γυναίκα του χθες, αφού έχουν επέλθει πολλές αλλαγές κοινωνικές, οικονομικές οι οποίες έχουν τροποποιήσει και βελτιώσει τον τρόπο ζωής της, τις συνήθειές της, τη συμπεριφορά της, τον τρόπο σκέψης της. Αρχικά, θα αναφερθούμε στη θέση της μητέρας την παλιότερη εποχή. Η μητέρα στις παλαιότερες κοινωνίες ήταν περιορισμένη στο σπίτι και ήταν εξ’ ολοκλήρου υπεύθυνη για την ανατροφή των παιδιών της. Μόνο αυτή φρόντιζε για την υγεία, την καλή αγωγή, το μεγάλωμα τους. Ήταν αφοσιωμένη στα παιδιά της, δεν έβγαινε έξω από το σπίτι, παρά μόνο για να αγοράσει τα απαραίτητα. Έκανε, επιπλέον όλες τις οικιακές εργασίες, μαγείρευε και εργαζόταν σκληρά για τη συντήρηση του σπιτιού. Ιδιαίτερα στη Βυζαντινή εποχή, οι μητέρες έπρεπε να κάθονται στο σπίτι και να μαθαίνουν γράμματα στην κόρη τους, ώστε να γίνουν καλές μητέρες και να αναθρέψουν και αυτές καλά τα παιδιά τους. Γενικότερα, οι γυναίκες ήταν οι κυρίες του σπιτιού. Η μεγάλη αλλαγή επήλθε τον 19ο αιώνα, όταν η γυναίκα άρχισε να εργάζεται έξω από το σπίτι και να επαναστατεί, να διεκδικεί τα δικαιώματά της. Δεν πρέπει, όμως, να παραγνωρίζεται το γεγονός ότι στις παραδοσιακές κοινωνίες, η γυναίκα ζούσε τη μητρότητα με μία περισσότερη πληρότητα και μέσα από το μητρικό αυτό ρόλο, εξασφάλιζε για τον εαυτό της αναγνώριση και σεβασμό. Τώρα, πρόκειται να κάνουμε μία αναφορά στη γυναίκα της σημερινής εποχής. Η γυναίκα σήμερα, ανταποκρινόμενη στις πολλαπλές απαιτήσεις της σημερινής ανταγωνιστικής κοινωνίας μας, οδηγήθηκε στην αναζήτηση αυτής της προσωπικής αναγνώρισης και καταξίωσης έξω από το σπίτι, στον εκπαιδευτικό και επαγγελματικό στίβο, με αποτέλεσμα αυτή η εμπλοκή της σε εξωοικογενειακούς τομείς, να προσκρούει και να αδρανοποιεί την ενεργό συμβουλή της στο ρόλο της μητρότητας. Η γυναίκα στη σύγχρονη κοινωνία είναι παγιδευμένη ανάμεσα σε διαφορετικούς και συχνά αντικρουόμενους ρόλους, όπως αυτόν της γυναίκας, της συζύγου, της μητέρας, της σκληρά εργαζόμενης.  Όλα τα παραπάνω συντελούν στο να μη μπορεί η γυναίκα να ανταποκριθεί με πληρότητα και ικανοποίηση στο δύσκολο και απαιτητικό έργο της μητρότητας , αφού ο χρόνος της είναι πολύ περιορισμένος. Η γυναίκα σήμερα φέρει βάρη, τα οποία είναι πολλά και συνεπώς δεν έχει τη δυνατότητα να ασχοληθεί με τα παιδιά της, όσο θα ήθελε.
 Υπάρχουν πολλοί λόγοι, οι οποίοι ώθησαν στην αλλαγή του ρόλου της γυναίκας όσον αφορά τη μητρότητα. Λόγοι κοινωνικοί, πολιτικοί, οικονομικοί. Η γυναίκα άρχισε να μορφώνεται να διεκδικεί τα δικαιώματα της και έτσι αναβαθμίστηκε κοινωνικά, ανεξαρτητοποιήθηκε, συνέλαβε με την εργασία της στα έξοδα του σπιτιού και στη μόρφωση των παιδιών της. Έπαψε να είναι υποχείριο του άνδρα και να υπακούει στο θέλημά του. Έγινε ισότιμη με αυτόν.
 Συμπερασματικά, θα λέγαμε ότι ο ρόλος της μητέρας σήμερα έχει αλλάξει σε μεγάλο βαθμό σε σχέση με το ρόλο της γυναίκας του χθες.

